SHAMAN-sovellusprojektin 6. viikkopalaveri

Aika: Torstai 10.3.2005 klo 12.15 – 16.00

Paikka: Ag C223.1

Läsnä:

Marko Andersson, 1. sihteeri

Mika Rinkinen

Matti Törmä, puheenjohtaja

Timo Valonen, 2. sihteeri

Jukka-Pekka Santanen

Lassi Paavolainen

Matti Levänen

Tero Toivonen

Pauli Kujala, saapui 13.30, poistui 14.55

Minna Hillebrand, saapui 13.45, poistui 14.55

Pöytäkirja

Kokouksen avaus

Kokouksen avasi puheenjohtajana toiminut Matti Törmä klo 12.15. Puheenjohtaja pyysi saada nauhoittaa kokouksen käsiteltyjen asioiden myöhäisempää tarkistamista varten. Läsnäolijat hyväksyivät nauhoituksen.

Esityslistan hyväksyminen

Esityslistaan ei esitetty muutoksia.

Päätökset:

Esityslista hyväksyttiin sellaisenaan.

Edellisen viikkopalaverin pöytäkirjan tarkastelu

Päätökset:

Edellisen palaverin pöytäkirja hyväksytään sellaisenaan.

Projektipäällikön tilannekatsaus

Ajankäyttöraporttien tarkastelu

Kenelläkään osallistujista ei ollut huomautettavaa ajankäyttöraporteista.

Projektin tila

Projektipäällikkö Marko Andersson kertoi projektin etenemisestä. Vaatimusmäärittelyn sekä lähdejärjestelmien tuottamien käyttötapauksien kirjoitusta on jatkettu. Testitietokanta on luotu ja sillä on suoritettu nopeustestejä. Projektipäällikkö on jatkanut projektisuunnitelman korjaamista.

Pohdintaa järjestelmän suunnittelua koskien

Käyttötapaukset

Projektiryhmä esitteli kaavailemiaan lähdejärjestelmistä tulevia käyttötapauksia. Todettiin listasta puuttuvan kokonaan Actasta ja ylläpitäjän käyttöliittymästä tulevat käyttötapaukset. Todettiin useiden käyttötapausten vaativan vielä täydentämistä ja korjaamista.

Fortime

Fortimen käyttötapauksista todettiin puuttuvan henkilötietojen muuttamisen käyttötapaus. Tero Toivonen mainitsi, että kahden siirtotiedoston vertailun sijaan voidaan verrata siirtotiedostoa suoraan tietokannan sisältöön.

Todettin, että järjestelmän toteutusta ajatellen on järkevää luoda käyttäjätunnus myös Fortimesta tuleville uusille henkilöille.

JORE

JOREsta tulevalla siirtotiedostolla voitaisiin kasvattaa käyttäjätunnuksen voimassaoloaikaa. Toimenpide mahdollistaisi käyttöoikeuksien kuulumisen vain kirjoilla oleville opiskelijoille.

Salasana.jyu.fi

Henkilön tietojen muokkauksen yhteyteen voisi liittää tiedon, että kyse on henkilön omien yhteystietojen muokauksesta.

Korppi

Todettiin käyttötapauksista puuttuvan Korpista tulevan tunnuksen varauspyynnön. Pauli Kujala esitti, että Korpin luomilla ryhmillä voisi olla rajattu tasojen syvyys. Samoin Korpista luotavat ryhmät luotaisiin oletuksena Korppi-ryhmän alle, ellei luontivaiheessa muuta määritetä.

Vahinkotilanteita varten Korpista tapahtuva ryhmien poisto on oltava peruutettavissa, esimerksi Shaman-järjestelmän ylläpitäjän käyttöliittymästä. Samalla kun ryhmä poistetaan, on myös ryhmään kuuluneiden käyttäjätunnusten oikeustiedot päivitettävä reaaliaikaisesti.

Käyttäjien lisäys (ja poisto) on toteutettava siten, että yhden käyttäjän sijasta voidaan järjestelmään lisätä useita käyttäjätunnuksia kerrallaan. Jokaisesta lisättävästä tunnuksesta on saatava palaute onnistumisesta (onnistui/epäonnistui).

Korpin pyyntöä ryhmän oikeuksien muuttamiseksi on harkittava, sillä toiminto saattaisi mahdollistaa Korpin pääsyn muuttamaan sellaisten ryhmien oikeuksia, jotka eivät Korpille kuulu.

Ryhmään tulisi olla mahdollista määrittää “omistaja/vastuuhenkilö” sekä mahdollisesti myös muuta tietoa.

Ryhmähierarkia

Jukka-Pekka Santanen mainitsi olevan tarve määrittää tyyppi määrittämiseksi kullekin ryhmälle. Ryhmä voisi olla esimerkiksi organisaatio-, opetus-, tai tunnuskohtainen ryhmä.

Matti Levänen esitti, että organisaatiorakenne olisi parempi sitoa henkilöön kuin tiettyyn käyttäjätunnukseen.

Keskustelua testauksen tuloksista

Projektiryhmä esitteli luomaansa testitietokantaa ja sillä suoritettuja nopeustestejä. Sovittiin, että projektiryhmä lisää kompleksisuutta tietokantaan sekä suorittaa lisää nopeustestejä. Nopeutta testataan myös purkamalla ryhmien hakemiseen tarvittava rekursio pois sekä testaamalla kauanko kestää käyttäjätunnusten oikeuksien päivitys, kun muutetaan tietyn ryhmän oikeuksia ja käyttäjiä on useita.

Elinkaaritietojen sijoittelu

Matti Törmä esitti, että henkilö-, käyttäjätunnus-, ryhmä sekä ryhmä-ryhmä-assosiaatio -tauluihin liitettäisiin elinkaaritiedot erillisen elinkaari-taulun sijasta. Lisäksi em. kohteita varten on omat selitystaulut elinkaaritiedoissa käytetyille tilakoodeille.

Salasana-tauluun on liitettävä ajankohta, jolloin käyttäjän on viimeistään vaihdettava salasana. Lisäksi tauluun on liitettävä tieto, kuka salasanan on viimeksi vaihtanut sekä milloin salasana on viimeksi vaihdettu.

Muut esille tulleet asiat

Keskusteltiin kaavaillusta negatiivisesta oikeudesta, jota käytettäisiin lähinnä henkilökohtaisten ryhmien tasolla. Todettiin järjestelmän toteutuksen helpottuvan, kun ominaisuus jätetään pois.

Matti Törmä mainitsi muutamista epäselvistä funetEduPerson-skeemassa esiintyneistä attribuuteista. Tero Toivonen kehoitti lähettämään postilistalle listan ko. attribuuteista.

Päätökset:

Jätetään negatiivisen oikeuden käsite pois järjestelmästä

Sovitaan seuraavan palaverin aika ja paikka

Seuraava viikkopalaveri pidetään torstaina 17.3 klo 12.15 projektitilassa Ag C223.1.

Kokouksen päättäminen

Puheenjohtaja päätti kokouksen klo 16.00.

Tehtävät

1. Projektiryhmä tutustuu Kaari-projektiin.

2. Projektiryhmä jatkaa tietokantatestejä.

3. Projektiryhmä täydentää käyttötapauksia ja lähettää ne postilistalle.

4. Projektiryhmä lähettää vaatimusmäärittelyn postilistalle.

5. Projektiryhmä lähettää postilistalle epäselviä funetEduPerson-skeeman attribuutteja.

Jyväskylän yliopisto Tietotekniikan laitos SHAMAN-projekti	11.03.05

2/4

SHAMAN-sovellusprojektin 6. viikkopalaveri

tevaultti

1995-11-21T17:41:00